יערה שחורי

יערה שחורי (נולדה ב-28 ביוני 1977) היא סופרת משוררת, עורכת ודוקטור לספרות עברית.

 ביוגרפיה 
שחורי נולדה בתל אביב בשנת 1977 וגדלה בקיבוץ אפק. היא בעלת תואר דוקטור מהחוג לספרות עברית באוניברסיטה העברית בירושלים, בעבודת הדוקטורט שלה התמקדה בפן האימהי ביצירת חיים נחמן ביאליק. עבודת התזה שלה בתואר השני, שאותה כתבה בחוג לתורת הספרות באוניברסיטת תל אביב, עוסקת באינטרטקסטואליות בשירתה של דליה רביקוביץ'.

שחורי היא עורכת ספרי מקור בהוצאת כתר ספרים, שם גם החלה את דרכה המקצועית כעורכת תחום הקלאסיקה של ההוצאה בשנת 2007. בסדרת הקלאסיקה והקלאסיקה המודרנית שערכה ראו אור ספרים של טרומן קפוטה, סימון דה בובואר, וירג'יניה וולף, אלפרד דה מיסה, קייט שופן, מרגריט דיראס ועוד. בעבר הייתה גם עורכת הפרוזה במפעל קסת לספרות ביכורים השייך למרכז הספר והספריות.

שחורי הייתה בין יוזמי ועורכי "אדומה - אנתולוגיה לשירה מעמדית" ו"לצאת - אסופת שירה נגד המלחמה בעזה". שתי האסופות יצאו במסגרת המגזין הפוליטי "אתגר", שבו שימשה חברת מערכת. שחורי אחראית על גילוי שירים גנוזים של המשוררת יונה וולך, שנמצאו במחברותיה וביומניה. השירים התפרסמו בספר "זאת היונה - השירים, המחברות הגנוזות, הראיון" אשר ערכו הלית ישורון ויאיר קדר ויצא לאור בהוצאת מודן ב-2013. בספר הופיע גם מאמר פרי עטה על אותם שירים אחרונים של וולך.

לאורך השנים התפרסמו שיריה וסיפוריה בכתבי עת כ"הו!", "גרנטה","שבו", "אתגר", "מטעם", "המוסך" ועוד. בנוסף כתבה רשימות רבות של ביקורת ספרות ותרבות, אשר התפרסמו בבמות כעיתון הארץ, וואלה, nrg ועוד. ב-2010 התפרסם ספרה הראשון, "אצבע, שן, כנף", ספר שירה, בהוצאת עם עובד. ספר הפרוזה "שנות החלב", שבו שלוש נובלות וסיפור קצר אחד, התפרסם בהוצאת כתר ב-2013. הרומן "אקווריום" ראה אור במאי 2016, גם הוא בכתר. ב-2019 ראה אור ספרה "שנות העשרים" בהוצאת כתר. ב-2022 ראה אור ספרה ״שעת השקרנים״ בהוצאת כתר. בנובמבר 2024 ראה אור ספרה "הזמנים הרועדים שלנו" בהוצאת פרדס.

שחורי נשואה לאמן גיא בן נר ולשניים בת משותפת. מתגוררת בתל אביב.

 הישגים בולטים 
ספר הביכורים שלה "שנות החלב" עורר תשומת לב ביקורתית רבה וזיכה אותה בפרסים הבאים:
 פרס שרת התרבות והספורט לסופרים בתחילת דרכם לשנת תשע"ה (2011) | מנימוקי השופטים: "בשלוש נובלות ובסיפור קצר אחד כותבת יערה שחורי עולם סוריאליסטי ופנטסטי שאינו מתחמק מן הנושאים הגדולים של מציאות חיינו. הסיפורים עתירי המצאה – הן ברמה התוכנית והן ברמה הלשונית, ומעידים על הכרות עשירה ועמוקה עם שדה הספרות".


בשנת 2017 זכתה בפרס ברנשטיין לרומן עברי מקורי לשנת תשע"ז על ספרה "אקווריום". חבר השופטים כלל את פרופ' ניצה בן דב ופרופ' זיוה שמיר. מנימוקי השופטות: "לפנינו כעין רשומון המתעד את העולם מתוך זוויות ראייה ייחודיות ומתוך ריבוי של נקודות תצפית. ריבוי זה מעניק לספר את מורכבותו, ומעניק לקוראו עמדה של שופט-חוקר המשתתף בבניית המציאות המתוארת. יערה שחורי הצליחה לתאר בחרט אמן את עולמן של שתי הילדות המתבוננות בעולם בראייה ילדית, וגם אם אחד מחושיהן החשובים ניטל מהן, הן מפצות על אבדנו באמצעות חיזוקם של החושים האחרים."

כמו כן בשנת 2017 זכתה במלגה מטעם קרן פולברייט, קרן חינוך אמריקה-ישראל, לצורך השתתפות בתוכנית הכותבים הבינלאומית בבית הכותבים באיווה סיטי, איווה, ארצות הברית.

בנובמבר 2022 זכתה שחורי בפרס עגנון לאמנות הסיפור לשנת תשפ״ג. מנימוקי השופטים ענבל גזית, עמוס נוי ושלומית נעים נאור: ״יערה שחורי מתגלה כסופרת מרכזית, המשמיעה קולו של דור שלם. כתיבתה הבוטחת, עושרה הלשוני והיכרותה המעמיקה עם אבני היסוד של התרבות העברית והכללית ניכרות ביצירותיה השונות.... ספריה שופכים אור על חוויות יסוד ייחודיות ואנושיות המלמדת אותנו מהו להיות אדם, כאן בישראל״.

 קישורים חיצוניים 

 בארכיון האינטרנט



 .


 ירין כץ, ריאיון עם הסופרת יערה שחורי, קורא בספרים, 26 בנובמבר 2013



 ראיון במסגרת IOWA WRITERS' WORKSHOP INTERNATIONAL WRITING PROGRAM

 מאיה קלופמן, תומר מרבני, שנות ה-20': עלייתה של יערה שחורי, קול קורא, 8 במאי 2020

 יערה שחורי משוחחת על חייה ומותה של אמה, בפודקאסט ״על החיים ועל המוות״, אוקטובר 2021.
מכּתביה:
 אוסף רשימות וסיפורים קצרים, באתר הרשמי של יערה שחורי.


 הסיפור הקצר "תסמונת קנדה" שהופיע במגזין גרנטה בעברית.
 הסיפור הקצר "החברה שלה מתגרשת " באתר "מעבורת"- פרויקט הסיפור הקצר.
 "לאו דווקא מושלם" זכרונות מאיווה באתר "פריזאית".


על "אצבע, שן, כנף"
 שירים מתוך הספר, באתר הרשמי של יערה שחורי.
 אלי הירש, יערה שחורי, אצבע, שן, כנף, 2010.
 .
 רן יגיל, שיר אחד והערה מ', יערה שחורי, כסף, nrg15 בפברואר 2011.
 .

על "שנות החלב"
 פרק ראשון מתוך "שנות החלב", באתר הרשמי של יערה שחורי.
 .
 .
 יוני לבנה, "יערה שחורי, שנות החלב", הבלוג "מיטת סדום - ביקורות ספרות וראיונות עם סופרים".
 .
 עילי ראונר, על "שנות החלב", אתר הפתיליה, מגזין ספרות.


על "אקווריום"
 פרק ראשון מתוך "אקווריום", באתר הרשמי של יערה שחורי.
 .
 .

 שירי שפירא, לענות לרעש בשקט, ספרים באוטובוסים.

על "שנות העשרים"
 פרק ראשון מתוך "שנות העשרים", באתר הרשמי של יערה שחורי.


על "שעת השקרנים"
 שרי שביט, הנחש בא, פנס מוסף לביקורת, יוני 2022.
 שני פוקר, על 'שעת השקרנים' באתר "מעלה", יוני 2022.

על "הזמנים הרועדים שלנו"


 הערות שוליים 

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:עורכות ספרותיות ישראליות
קטגוריה:עורכים ספרותיים ישראלים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:זוכות פרס ברנשטיין
קטגוריה:זוכי פרס ברנשטיין
קטגוריה:זוכות פרס שרת התרבות
קטגוריה:זוכי פרס שרת התרבות
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:זוכי פרס עגנון לאמנות הפרוזה
קטגוריה:אפק (קיבוץ): אישים
קטגוריה:תל אביב-יפו: אישים
קטגוריה:ישראליות שנולדו ב-1977
קטגוריה:ישראלים שנולדו ב-1977